gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4629, del 13-11-2003 (2003/11313)

RESOLUCIÓ de 27 d'octubre de 2003, del director general de Transports, per la qual es fa públic el canvi de titularitat de la concessió del servici públic regular permanent de transport de viatgers per carretera d'ús general entre Elx-Baya Baja (CVA-027) .
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4629

Data del DOGV
:   13-11-2003

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2003/11214


Data del document
:   27-10-2003

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * transmissió de la propietat
    * transport per carretera
    * transport de viatgers
    * transport públic

RESOLUCIÓ de 27 d'octubre de 2003, del director general de Transports, per la qual es fa públic el canvi de titularitat de la concessió del servici públic regular permanent de transport de viatgers per carretera d'ús general entre Elx-Baya Baja (CVA-027) . [2003/X11748]
  
Resolució del director general de Transports, de 14 d'octubre de 2002, que va autoritzar la transferència de la concessió de referència a favor d'Angel Mariano Molla, SA, per cessió de l'anterior titular Sección Automóvil, SL.
  
La qual cosa es fa pública als efectes legals procedents, una vegada complits els requisits als quals es condicionà esta autorització i queda subrogat el nou concessionari en els drets i obligacions de la concessió.
Diari Oficial de la Generalitat Valenciana


Sumari del DOGV 4434, del 06-02-2003 (2003/1334)

ACORD de 4 de febrer de 2003, del Consell de la Generalitat, pel qual es modifica l'Acord de 9 de maig de 2000 pel qual s'encarrega a l'Institut Valencià de Finances la gestió de suports a la inversió productiva i al finançament empresarial i s'autoritza el règim de lliurament dels fons necessaris per a esta finalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1334


Data del document
:   04-02-2003

Organisme emissor
:   Conselleria d'Economia, Hisenda i Ocupació

Tipus de document
:   Acord

Anàlisi jurídica

 Descriptors 

:   * Institut Valencià de Finances
    * delegació de poders
    * finançament
    * legislació

ACORD de 4 de febrer de 2003, del Consell de la Generalitat, pel qual es modifica l'Acord de 9 de maig de 2000 pel qual s'encarrega a l'Institut Valencià de Finances la gestió de suports a la inversió productiva i al finançament empresarial i s'autoritza el règim de lliurament dels fons necessaris per a esta finalitat. [2003/F1334]
  
El Consell de la Generalitat, en la reunió del dia 4 de febrer de 2003, va adoptar l'acord següent:
  
En l'Acord de 9 de maig de 2000, del Consell de la Generalitat, pel qual s'encarrega a l'Institut Valencià de Finances la gestió de suports a la inversió productiva i al finançament empresarial i s'autoritza el règim de lliurament dels fons necessaris per a esta finalitat, s'establix que l'encàrrec de gestió a l'Institut Valencià de Finances dels suports a la inversió productiva es referirà a les subvencions que es concedisquen durant els exercicis 2000, 2001, 2002 i 2003, i la seua gestió concreta no es podrà estendre més enllà de l'exercici 2004, sense perjudici que, per mutu acord de les parts i amb caràcter exprés, es puga acordar la seua pròrroga per un termini determinat.
  
L'execució d'alguna de les inversions el finançament de les quals és susceptible d'acollir-se a les subvencions que s'articulen en el present exercici, és previsible que tinguen caràcter pluriennal i s'estenguen fins a l'exercici 2005, per això la seua gestió requerirà d'un termini més dilatat que l'inicialment acordat.
  
Per tot això, i a proposta del conseller d'Economia, Hisenda i Ocupació, el Consell de la Generalitat
  
ACORDA
  
Prorrogar fins a l'exercici 2005 la gestió de les subvencions a la inversió productiva que es concedisquen en l'exercici 2003, encarregades a l'Institut Valencià de Finances per l'Acord de 9 de maig de 2000, del Consell de la Generalitat.
  
València, 4 de febrer de 2003
  
El vicepresident i secretari del Govern Valencià,
Diari Oficial de la Generalitat Valenciana


Sumari del DOGV 4432, del 04-02-2003 (2003/823)

Ressenya de l'Acord de la Comissió Territorial d'Urbanisme de Castelló, de 30 d'octubre de 2002, pel qual s'aprova definitivament el pla especial de qualificació dotacional esportiu recreatiu en l'entorn Los Cloticos de Bejís.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/823


Data del document
:   30-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Bejís
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 30 d'octubre de 2002, pel qual s'aprova definitivament el pla especial de qualificació dotacional esportiu recreatiu en l'entorn Los Cloticos de Bejís. [2003/X823]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994) es publica la ressenya de la Resolució de la Comissió Territorial d'Urbanisme de Castelló, de 30 d'octubre de 2002, publicada amb les Normes Urbanístiques aprovades en el Butlletí Oficial de la Província de Castelló número 137, del dia 14 de novembre de 2002.
  
- Expedient 2002/0817. Aprovació definitiva del pla especial de qualificació dotacional esportiu recreatiu en l'entorn Los Cloticos de Bejís.
Diari Oficial de la Generalitat Valenciana


Sumari del DOGV 4456, del 10-03-2003 (2003/2563)

Informació pública del programa i l'avantprojecte d'urbanització de l'actuació integrada de les unitats d'execució UA3, UA5, UA6 i UA8 del sòl urbà zona residencial intensiva del municipi de Domeño.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2563


Organisme emissor
:   Ajuntament de Domeño

Tipus de document
:   Anunci

Informació pública del programa i l'avantprojecte d'urbanització de l'actuació integrada de les unitats d'execució UA3, UA5, UA6 i UA8 del sòl urbà zona residencial intensiva del municipi de Domeño. [2003/F2563]
  
L'Ajuntament de Domeño, per mitjà del Decret de l'Alcaldia de data 20 de febrer de 2003, ha disposat:
  
Sotmetre a informació pública amb inserció de l'edicte al tauler d'anuncis de l'ajuntament, en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, el programa i l'avantprojecte d'urbanització de l'actuació integrada de les unitats d'execució UA3, UA5, UA6 i UA8 del sòl urbà zona residencial intensiva del municipi de Domeño, durant el termini de 20 dies comptats a partir del següent a la publicació de l'edicte en el Diari Oficial de la Generalitat Valenciana, i notificar nominalment i formalment l'exposició pública a qui conste en el cadastre com a titular de drets afectats per l'actuació proposada.
  
L'expedient tramitat, juntament amb el programa i l'avantprojecte d'urbanització, podrà ser examinat a la Secretaria de l'ajuntament, i els interessats podran formular al·legacions i alternatives tècniques en competència amb la que s'exposa.
  
Les proposicions juridicoeconòmiques es presentaran a la Secretaria Municipal, en plica tancada, durant el termini de cinc dies comptats a partir del venciment del període d'informació pública, i l'acte d'obertura de pliques es realitzarà en la següent data hàbil al dia en què finalitze aquell.
  
Així mateix, mitjançant este anunci i de conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita els propietaris afectats que puguen resultar desconeguts o se n'ignore el domicili a l'efecte de notificacions, perquè durant el termini assenyalat puguen examinar la documentació i formular les al·legacions o alternatives en competència si ho estimen pertinent.
Diari Oficial de la Generalitat Valenciana


Sumari del DOGV 4659, del 29-12-2003 (2003/13532)

Notificació a Pilar Vilar Gili. Expedient número 6373-QU-137865-0033.
---------------------------------------------------------------------

### Dades del document

Número de DOGV
:   4659

Data del DOGV
:   29-12-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13473


Organisme emissor
:   Agència Estatal d'Administració Tributària. Delegació de Navarra

Tipus de document
:   Anunci

Notificació a Pilar Vilar Gili. Expedient número 4968-VZ-750420-3853. [2003/F13642]
  
Es fa saber que havent refusat les persones o entitats que després es diran una notificació d'esta dependència, conforme disposa l'article 103.6 del Reglament General de Recaptació, es publica este edicte i se'ls fa saber que transcorreguts 10 dies des del dia següent al de la publicació sense presentar-se els interessats, per si o per mitjà de representant, per a ser notificats per compareixença, se'ls tindrà per notificats des del dia següent al del venciment del termini assenyalat per a comparéixer, de totes les successives diligències fins que finalitze la substanciació del procediment, sense perjuí del dret que els assistisca a comparéixer i dels recursos que es poden interposar, conforme a l'article 177 del mateix reglament, i conforme a l'article 105.6 de la Llei 66/1997, de 30 de desembre, de Mesures Fiscals, Administratives i de l'Orde Social, i l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en cas de deutes no tributaris, fent menció expressa que se'ls ha entregat còpia íntegra del text de l'acte o diligència que es pretenia notificar. Domicilio de la dependència, carrer del General Chinchilla, 6, de Pamplona.
  
Recursos: de reposició; en el termini de 15 dies, davant del cap de la Unitat de Recaptació, o reclamació economicoadministrativa, en el de 15 dies, davant del tribunal de la dita jurisdicció, ambdós comptats a partir del dia següent al de la notificació de l'acte, d'acord amb el que s'establix en el paràgraf anterior, sense que puguen simultaniejar-se ambdós recursos.
  
Deutor: Vilar Gili, Pilar.
  
NIF: 33974808R.
  
Domicili: Cuesta Larraina, 17-3r, C, i avinguda de Navarra, 10-2n, de Pamplona.
  
Clau: C1700003460046342.
  
Import: 143.491,40 euros.
  
Certificat: 0331100030244.
  
Concepte: 4698-SP-000133-1998-Liq. Successions-Herència de la Generalitat Valenciana-Alacant.
  
Acte que es notifica: provisió de constrenyiment dictada òrgan competent de la Generalitat Valenciana, Conselleria d'Hisenda, requeriment de pagament en via executiva en Agència Estatal d'Administració Tributària de Navarra.
Diari Oficial de la Generalitat Valenciana


Sumari del DOGV 4429, del 30-01-2003 (2003/983)

Informació pública del projecte tècnic d'obres denominat projecte de segellat i restauració de l'abocador controlat Pic dels Corbs en el terme municipal de Sagunt.
-------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/983


Organisme emissor
:   Entitat Metropolitana per al Tractament de Residus (EMTRE)

Tipus de document
:   Anunci

Informació pública del projecte tècnic d'obres denominat projecte de segellat i restauració de l'abocador controlat Pic dels Corbs en el terme municipal de Sagunt. [2003/S983]
  
La Presidència de l'Entidad Metropolitana para el Tratamiento de Residuos ha aprovat inicialment mitjançant Decret número 98/2002, de 19 de desembre, el projecte tècnic d'obres denominat projecte de segellat i restauració de l'abocador controlat Pic dels Corbs en el terme municipal de Sagunt, juntament amb el seu corresponent estudi d'impacte ambiental, i el sotmet a informació pública el mateix pel termini d'un mes (comptador des de la publicació del present anunci en el Diari Oficial de la Generalitat Valenciana), i sol·licitarà a la Conselleria de Medi Ambient de la Generalitat Valenciana les autoritzacions prèvies pertinents per a l'execució d'este projecte.
  
Expressament es fa constar que se sotmet a exposició pública mitjançant el present anunci, l'estudi d'impacte ambiental de l'esmentat projecte, en compliment del que establix l'article 20 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
Els documents objecte de la present informació pública, degudament diligenciats es troben depositats per a la seua consulta pública en horari d'oficina a l'Entidad Metropolitana para el Tratamiento de Residuos (plaça de l'Ajuntament, núm. 9, 2º dreta de València). Durant l'esmentat termini podran formular-se per escrit davant esta corporació metropolitana aquelles al·legacions que s'estimen pertinents.
  
Es comunica que este anunci es fa públic també, als efectes establits en l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per a aquells interessats en este procediment per als quals intentada la notificació d'este acord, esta no s'haguera pogut practicar.
Diari Oficial de la Generalitat Valenciana


Sumari del DOGV 4652, del 17-12-2003 (2003/13036)

Informació pública de la proposta d'estudi de detall referent a l'illa 20 del pla parcial del sector SN/6 del Pla General d'Ordenació Urbana de Rojales.
--------------------------------------------------------------------------------------------------------------------------------------------------------

### Dades del document

Número de DOGV
:   4652

Data del DOGV
:   17-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13207


Organisme emissor
:   Ajuntament de Rojales

Tipus de document
:   Anunci

Informació pública de la proposta d'estudi de detall referent a l'illa 20 del pla parcial del sector SN/6 del Pla General d'Ordenació Urbana de Rojales. [2003/M13211]
  
La mercantil Quesada y Quesada SA ha presentat proposta d'estudi de detall referent a l'illa 20 del pla parcial del sector SN/6 del Pla General d'Ordenació Urbana de Rojales.
  
D'acord amb el que disposa l'article 52 i concordants de la Llei Reguladora de l'Activitat Urbanística, l'esmentada documentació s'exposa al públic per termini de 20 dies hàbils, comptats a partir del següent al de la data de publicació d'este edicte en el Diari Oficial de la Generalitat Valenciana, a efectes que els interessats puguen examinar la documentació i presentar-hi al·legacions.
Diari Oficial de la Generalitat Valenciana


Sumari del DOGV 4475, del 07-04-2003 (2003/3709)

Informació pública del programa d'actuació integrada de les unitats d'execució número 9 i 10 de Nules.
------------------------------------------------------------------------------------------------------

### Dades del document

Número de DOGV
:   4475

Data del DOGV
:   07-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3709


Organisme emissor
:   Ajuntament de Nules

Tipus de document
:   Anunci

Informació pública del programa d'actuació integrada de les unitats d'execució número 9 i 10 de Nules. [2003/S3709]
  
L'Ajuntament de Nules tramita, d'ofici, l'expedient per a l'aprovació i adjudicació del programa per al desenvolupament de l'actuació integrada de les unitats d'execució número 9 i 10, redactat per l'enginyer Rafael Llopis Arquer, per a realitzar per gestió directa.
  
Simultàniament es tramiten els projectes de reparcel·lació de les dues unitats d'execució, redactats pel mateix enginyer, i el projecte d'urbanització corresponent, redactat per l'arquitecte Juan José Jiménez Mateo amb data de febrer de 1999, i el pressupost de data febrer de 2003.
  
L'àmbit comprén terrenys que recaiguen a trams dels carrers Moncofa, Inés Alcázar i Els Àngels.
  
Mitjançant el present edicte se sotmet a informació pública, per termini de 20 dies, a partir del següent de la publicació del present edicte en el Diario Oficial de la Generalitat Valenciana.
  
Este termini serà prorrogat per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució.
  
Durant este període podrà examinar-se l'expedient en el Servici d'Atenció al Públic de l'Ajuntament, i es podran presentar al·legacions i alternatives tècniques.
  
Transcorregut este termini, podran presentar-se proposicions juridicoeconòmiques en competència, durant cinc dies.
  
L'obertura de pliques serà el següent dia hàbil a la conclusió del termini per a presentar-les, llevat que siga dissabte, i en este cas es realitzarà el dilluns següent, a les 12.00 hores.
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques.
  
Mitjançant este anunci i de conformitat amb l'article 59.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita als propietaris afectats que puguen resultar desconeguts o s'ignore el lloc de notificació, perquè durant el termini assenyalat puguen formular les al·legacions que estimen pertinents.
Diari Oficial de la Generalitat Valenciana


Sumari del DOGV 4469, del 28-03-2003 (2003/3551)

RESOLUCIÓ de 25 de març de 2003, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de l'obra: Expedient 2002/14. 52-A-1484. Projecte de construcció de la ronda de Rafal, província d'Alacant. Termes municipals de Callosa de Segura, Orihuela i Rafal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/3551


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 25 de març de 2003, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de l'obra: Expedient 2002/14. 52-A-1484. Projecte de construcció de la ronda de Rafal, província d'Alacant. Termes municipals de Callosa de Segura, Orihuela i Rafal. [2003/3551]
  
Lloc: Ajuntament d'Orihuela
  
Dia Hora
  
09.04.03 De 10.30 a 14.45
  
10.04.03 De 10.30 a 14.45
  
14.04.03 De 10.30 a 14.45
  
15.04.03 De 10.30 a 12.15
  
Lloc: Ajuntament de Rafal
  
Dia Hora
  
15.04.03 De 13.30 a 14.30
  
Lloc: Ajuntament de Callosa de Segura.
  
Dia Hora
  
16.04.03 De 10.30 a 13.45
  
Els interessats hauran d'assistir, proveïts del document nacional d'identitat, i acreditar-ne la titularitat si no ho han fet en altra fase del procediment. Si opten per ser representats per altres persones, estes hauran d'acreditar la seua representació, en la forma que establix l'article 32 de la Llei 30/1992, de 26 de novembre.
  
Es comunica que el present anunci es publica igualment als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.
Diari Oficial de la Generalitat Valenciana


Sumari del DOGV 4635, del 21-11-2003 (2003/12683)

Decret d'Alcaldia nº 3702, de 24 de setembre de 2003, pel qual s'acorda aprovar la disposició de modificació de fitxers d'associacions.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/09/24/(1)/dof/vci/html**

### Dades del document

Número de DOGV
:   4635

Data del DOGV
:   21-11-2003

Secció del DOGV
:   I. DISPOSICIONS GENERALS

Número del document
:   2003/12294


Data del document
:   24-09-2003

Organisme emissor
:   Ajuntament de Paterna

Tipus de document
:   Decret

Descriptors 

:   * Paterna
    * dades personals
    * administració local
    * base de dades
    * legislació

Decret d'Alcaldia nº 3702, de 24 de setembre de 2003, pel qual s'acorda aprovar la disposició de modificació de fitxers d'associacions. [2003/X12186]
  
En compliment del Decret d'Alcaldia núm. 3702, de data 24.09.03, sobre aprovació procediment simplificat, ús de locals municipals i proposta d'aprovació i instal·lació de l'aplicació informàtica elaboradora a l'efecte, de conformitat amb l'article 20.2 de la Llei 15/99, de 13 de desembre, s'acorda aprovar disposició de modificació de fitxers d'associacions que inclou:
  
La disposició de modificació de fitxers d'associacions inclou:
  
a) La finalitat del fitxer i els usos previstos per a este:
  
Tindre coneixement de les associacions existents en el Municipi ús intern i autorització de l'ús de locals municipals.
  
b) Les persones o col·lectius sobre els que es pretenga obtindre dades de caràcter personal o que resulten obligats a subministrar-les:
  
Col·lectius municipals
  
c) El procediment de recollida de les dades de caràcter personal.
  
Formularis o cupons.
  
d) L'estructura bàsica del fitxer i la descripció dels tipus de dades de caràcter personal que s'hi inclouen.
  
Bases de Dades, caràcter identificatiu, circumstàncies socials, dades d'informació comercial, dades economicofinanceres i d'assegurances.
  
e) Les cessions de dades de caràcter personal i, si fa el cas, les transferències de dades que prevegen a països tercers.
  
No
  
f) Els òrgans de les Administracions responsables del fitxer.
  
Participació ciutadana.
  
g) Els serveis o unidats davant els que pogueren exercitar-se els drets d'accés, rectificació, cancel·lació i oposició.
  
Ajuntament de Paterna.
  
h) Les mesures de seguretat amb indicació del nivell bàsic, mitjà o alt exigible.
  
Nivell bàsic.
  
Cosa que fem pública perquè en prengueu coneixement i tinga els efectes pertinents.


Còpia Permalink ELI